For å lytte til podkaster kan man enten abonnere på programmene eller oppsøke nettsteder som har lenker til tidligere sendte programmer. Ved abonnement sørger avspillingsenheten for jevnlig å laste ned episoder når de gjøres tilgjengelige. I mange tilfeller kan man også spille av tidligere programmer direkte i nettleser, enten ved at programmet lastes ned til egen enhet som en MP3-fil eller at den spilles av ved hjelp av en avspillingsfunksjon på nettsiden.